Document ID: /roh_data/filtered/Billingualer_Corpus_interleaved-de-rm.jsonl.gz/1761

This is a text translated from German to Rumantsch Grischun.
51. Schweizer Künstlerbörse der ktv – KleinKunstSpecial "Gastkanton Graubünden"

Graubünden ist Gastkanton an der Schweizer Künstlerbörse in Thun. Der erfolgreiche Anlass wird zum 51. Mal durchgeführt und dauert vom 28. April bis am 2. Mai 2010.

Die alljährlich wiederkehrende Künstlerbörse der ktv (Vereinigung KünstlerInnen – Theater – VeranstalterInnen) entwickelte sich in den vergangenen Jahren zu einem beliebten Anlass innerhalb der nationalen und internationalen Kleinkunstszene. Die Künstlerbörse ist, wie der Name schon sagt, eine Börse, ein Marktplatz. Es ist aber auch ein Treffen für Bühnenkünstler aus der ganzen Welt und ein Festival zur Förderung des kulturellen Austausches. Unter den Besuchern befinden sich Kulturinteressierte, aber auch Fachleute wie Kulturveranstalter oder Vertreter von Agenturen.

Das KleinKunstSpecial "Gastkanton Graubünden"

Die Künstlerbörse wird angereichert mit verschiedenen Rahmenveranstaltungen, mit den so genannten KleinKunstSpecials. So beispielsweise mit dem diesjährigen KleinKunstSpecial "Gastkanton Graubünden". Eine Fachjury hat eine Auswahl an Bündner Kulturschaffenden getroffen, die einerseits die Vielseitigkeit unseres Kantons wiederspiegelt und andererseits für ein hochwertiges und unterhaltsames Bühnenprogramm garantiert. Von deutschen, italienischen und romanischen Gesangs- und Musikdarbietungen über Kabarett bis hin zum Figurentheater und Schauspiel ist alles zu sehen, was die Bündner Kleinkunstszene zu bieten hat. Die Kulturschaffenden haben die Möglichkeit mit Ihren Auftritten am Freitag, 30. April, und am Samstag, 1. Mai 2010, in der Thuner Innenstadt für einen zweitätigen Höhepunkt zu sorgen.

Der Kanton Graubünden wird durch folgende Kulturschaffende vertreten:

Acavoce, Coirason, Corin Curschellas, Justina Derungs & Curdin Janett, Kurt Grünenfelder, Trio Schilter, Annina Sedláček, Manuela Tuena.

Auch kulinarisch präsentiert sich der Gastkanton Graubünden an der Künstlerbörse von seiner besten Seite. So gibt es neben der Bühne, während den Auftritten der Bündner Künstler, auch zwei Marktstände mit typischen Bündner Berg- und Alpprodukten von alpinavera-Partnern.

Weitere Informationen

Die detaillierten Beschreibungen zu den Künstlern, die in Thun auftreten, und ihren Programmen sind im

Flyer (pdf-Datei)

zu finden.

Auskunftsperson:

Armon Fontana, Kulturförderung Graubünden, Loëstrasse 26, 7001 Chur, Tel. 081 254 16 02, E-Mail:

armon.fontana@afk.gr.ch

Gremium: Amt für Kultur

Quelle: dt Amt für Kultur

08.04.2010
51avla bursa svizra da spectaculs da l'atp – KleinKunstSpecial "chantun envidà: il Grischun"

Il Grischun è il chantun envidà a la bursa svizra da spectaculs a Thun. L'occurrenza da success vegn realisada per la 51avla giada e dura dals 28 d'avrigl fin ils 2 da matg 2010.

La bursa da spectaculs da l'atp (associaziun artists – teaters – promoziun) che ha lieu regularmain mintg'onn è sa sviluppada ils ultims onns ad in'occurrenza appreziada entaifer la scena naziunala ed internaziunala da l'art pitschen. La bursa da spectaculs è – sco il num di gia – ina bursa, pia ina plazza da martgà. Ella è dentant er in inscunter per artistas e per artists da l'art teatral da l'entir mund ed in festival per promover il barat cultural. Tranter las visitadras ed ils visitaders sa chattan tant persunas che s'interesseschan per l'art e plinavant persunas dal fatg sco organisaturas ed organisaturs d'occurrenzas culturalas u represchentantas e represchentants d'agenturas.

KleinKunstSpecial "chantun envidà: il Grischun"

La bursa da spectaculs vegn enritgida da differentas occurrenzas accumpagnantas, ils uschenumnads KleinKunstSpecials. Uschia per exempel cun il KleinKunstSpecial da quest onn "chantun envidà: il Grischun". Ina giuria d'expertas e d'experts ha fatg ina selecziun d'artistas e d'artists grischuns che resplenda dad ina vart la diversitad da noss chantun e che garantescha da l'autra vart in program da scena divertent da gronda qualitad. Saja quai per tudestg, per talian u per rumantsch, da preschentaziuns musicalas, vocalas u cabarettisticas fin al teater ed al teater da figuras: ins po vesair tut quai che la scena grischuna d'art pitschen ha da porscher! Da venderdi, ils 30 d'avrigl, fin sonda, il 1. da matg 2010, han las artistas ed ils artists la pussaivladad da procurar cun lur spectaculs per in punct culminant durant dus dis en la citad interna da Thun.

Las suandantas artistas ed ils suandants artists represchentan il chantun Grischun:

Acavoce, Coirason, Corin Curschellas, Justina Derungs & Curdin Janett, Kurt Grünenfelder, Trio Schilter, Annina Sedláček, Manuela Tuena.

A la bursa da spectaculs sa preschenta il chantun Grischun envidà er culinaricamain da sia meglra vart. Durant ils spectaculs da las artistas e dals artists grischuns datti sper la tribuna er dus stans da martgà cun products alpins grischuns da las partenarias e dals partenaris d'alpinavera.

Ulteriuras infurmaziuns

Descripziuns detagliadas davart las artistas e davart ils artists che vegnan a sa preschentar cun lur programs a Thun chattais Vus en il

flyer (datoteca da pdf)

.

Infurmaziuns:

Armon Fontana, promoziun da la cultura dal Grischun, Loëstrasse 26, 7001 Cuira, tel. 081 254 16 02, e-mail:

armon.fontana@afk.gr.ch

Gremi: uffizi da cultura

Funtauna: rg uffizi da cultura

08.04.2010